ຊູດານ ແລະຊູດານໃຕ້ ຢູ່ໃນພາວະສົງຄາມ 
ທ່ານ Obeid ສະມາຊິກຄົນ​ສໍາຄັນ ຂອງ ພັກລັດຖະສະພາ​ແຫ່ງ​ຊາດ Sudan ​ ​ກ່າວ​ກັບ VOA ວ່າ ສະຖານະການລະຫວ່າງ ສອງປະເທດ ແມ່ນຢູ່ໃນສະພາວະສົງຄາມ.
ສະພາຂອງ ຊຸດານ ໄດ້ປະກາດ ໃຫ້ ຊຸດານໃຕ້ ເປັນສັດຕູ ທ່າມກາງການ ເພີ່ມທະວີຂຶ້ນ ຂອງຄວາມຮຸນແຮງຢູ່ຕາມຊາຍແດນຂອງປະເທດທັງສອງທີ່ຕິດກັນນັ້ນ ຫຼັງຈາກໄດ້ມີການລົງຄະແນນສຽງ ໃນວັນຈັນວານນີ້ ທີ່ກຸງ Khartoum, ທາງ ທ່ານ Barmaba Binjamin ລັດຖະມົນຕີກະຊວງຖະແຫຼງຂ່າວຂອງຊູດານໃຕ້ ໄດ້ປະຕິເສດ ບໍ່ຮັບເອົາການຕັດສິນໃຈດັ່ງກ່າວ ແລະກ່າວວ່າ ປະເທດຂອງທ່ານນັ້ນ ແມ່ນບໍ່ໄດ້ເປັນ ສັດຕູກັບ Sudan ທ່ານ Rabie Abdelati Obeid ສະມາຊິກຄົນສໍາຄັນຂອງພັກລັດຖະສະພາແຫ່ງຊາດ ຊຶ່ງເປັນພັກລັດຖະບານຂອງ ຊຸດານ ໄດ້ກ່າວກັບ VOA ວ່າ ສະຖານະການລະຫວ່າງ ສອງປະເທດໃນຂະນະນີ້ ແມ່ນຢູ່ໃນສະພາບສົງຄາມ ທ່ານຍັງກ່າວອີກວ່າ ຊຸດານໃຕ້ ແມ່ນບໍ່ໄດ້ນັບຖືຂໍ້ຕົກລົງສັນຕິພາບສະບັບປີ 2005 ທີໄດ້ຍຸຕິສົງຄາມກາງເມືອງລະຫວ່າງຊູດານ ແລະຊູດານໃຕ້ນັ້ນ ຊຸດານໃຕ້ ໄດ້ກ່າວວ່າ ເຮືອບິນລົບຂອງ ຊຸດານ ໄດ້ຖິ້ມລະເບີດໃສ່ລັດ Unity ທີ່ເຮັດໃຫ້ ມີຜູ້ເສຍຊີວິດຢ່າງນ້ອຍ 5 ຄົນ ແລະບາດເຈັບ 9 ຄົນ ນອກນັ້ນ ຊຸດານໃຕ້ ຍັງໄດ້ກ່າວຫາ ຊຸດານ ວ່າ ໄດ້ຖິ້ມລະເບີດໃສ່ເມືອງ Heglig ຫົວເມືອງທີ່ຕັ້ງຢູ່ໃນບໍລິເວນຊາຍແດນທີ່ມີການຂັດແຍ້ງທີ່ທະຫານ ຊູດານໃຕ້ໄດ້ເຂົ້າຢຶດ ເອົາຈາກຊູດານ ໃນສັບປະດາແລ້ວ ທ່ານ Obeid ໄດ້ປະ ຕິເສດຕໍ່ການກ່າວຫາວ່າ Sudan ໄດ້ໃຊ້ເຂດແດນດັ່ງກ່າວ ເປັນຖານທັບໃນການໂຈມຕີປະຊາຊົນທີ່ບໍ່ຕິດອາວຸດ ໃນຊູດານໃຕ້ນັ້ນ